

Datum: 12. marec 2020

**Uradna informacija o zaprtju šol in vrtcev**

Spoštovani,

prejeli smo okrožnico MIZŠ št. 6030-1/2020/8, v kateri je v 1. odstavku zapisano:

»Zaradi izvajanja ukrepov za preprečitev širjenja nalezljive bolezni COVID19, bo v vzgojno-izobraževalnih zavodih na podlagi sklepa Vlade RS št. 18100-7/2020/2 in odredbe ministrstva za zdravje **začasno prepovedano zbiranje ljudi v šolah.** To pomeni, da se vzgojno-izobraževalna dejavnost ne bo izvajala fizično **v vrtcih in šolah** oziroma, da se v določenih primerih začasno ne bo izvajala.«

Na tiskovni konferenci danes ob 18.00 je minister za zdravje povedal, da ta ukrep začne veljati s **ponedeljkom, 16. 3. 2020 in bo veljal do 29. 3. 2020**.

Jutri, 13. marca 2020 bo pouk organiziran tako, da bo potekal čim več na svežem zraku, v kolikor bodo to omogočale vremenske razmere. V kolikor pa imate za otroke zagotovljeno varstvo, jih ne pošiljajte v šolo in vrtec.

Navodila o tem, za katero obliko vzgojno-izobraževalnega dela v času zaprtja šol se bomo odločili na naši šoli, boste prejeli najkasneje v ponedeljek.

Tea Gustinčič, ravnateljica

Klavdija Sotlar, pooblaščena

namestnica ravnateljice